Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: egyes feladatairól szóló 1998. évi XCIII. törvény iktatta a Ttv. 6. § (1) bekezdés q) pontjába 1998. december 29-i
Paragraph Index: 1648

egyes feladatairól szóló 1998. évi XCIII. törvény iktatta a Ttv. 6. § (1) bekezdés q) pontjába 1998. december 29-i hatállyal. „[(q) a határőrség, a rendvédelmi szerv központi szervének, a Megelőzési Szolgálatnak (Rtv. 75. §) a vezetője, valamint az Adó- és Pénzügyi Ellenőrzési Hivatal bűnügyi igazgatója.]” Történt ez anélkül, hogy az Rtv. 75. §-át ennek megfelelően módosították volna. A mulasztást az Országgyűlés az Szbtv. segítségével kívánta pótolni. Az Alkotmánybíróság azonban az Országgyűlés által elfogadott, de még ki nem hirdetett ezen törvény előzetes normakontrollja nyomán hozott 1/1999. (II. 24.) AB határozatban alkotmányellenesnek mondta ki a törvény azon rendelkezéseit, amelyek a Ttv.-t módosították, illetőleg kiegészítették. Az Alkotmánybíróság ugyanis a jogállamiságból fakadó jogbiztonságot sértő jogalkotói megoldásnak ítélte, hogy miközben a kétharmados szavazattöbbség hiányában az Országgyűlés nem fogadta el az Rtv. 75. §-ának a Megelőzési Szolgálatot létrehozó módosítását, az Szbtv. több rendelkezése is utalt e létre nem jött szervezetre. Noha az Szbtv. korrekciójára sor került, és 1999. szeptember 1-jei hatállyal életbe lépett az Rtv. új, a Megelőzési Szolgálatra (MSZ) utaló 75. §-a, az RSZVSZ és az MSZ szabályozása körüli jogi ellentmondások nem szűntek meg.

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes